早秋吟
作者：釋契嵩
朝代：宋

paragraphs: 山家昨夜房櫳冷，梧桐一葉飄金井。
長天如水凈藏雲，明月含暉變秋景。
桂枝花拆風飄飄，誰在高樓吹玉簫。
人間不見槎升漢，天上將看鵲作橋。
年少征人在何處，白露霑衣未歸去。
海畔今無漂母家，江南誰與王孫遇。
徘徊月下空長吟，吾徒自古難知音。
欲上高臺問明月，明月何不照人心。